इंग्लैंड को अच्छी शुरुआत मिली थी, लेकिन भारत की तरफ से स्पिन के अटैक के आगे वो पस्त पड़ गई। इंग्लैंड के लिए जोस बटलर ने 51 गेंदों में पांच चौकों की मदद से 53 रनों की पारी खेली। बेन स्टोक्स (50) ने स्वभाव के विपरीत बल्लेबाजी की और 103 गेंदों का सामना करते हुए दो चौके लगाए। दोनों ने पांचवें विकेट के लिए 93 रनों की भागीदारी की। इन दोनों के अलावा जेसन रॉय और जॉनी बेयर्सटो ने 38-38 रन बनाए। कुलदीप के अलावा भारत के लिए उमेश यादव ने दो विकेट अपने नाम किए। युजवेंद्र चहल ने एक विकेट लिया। एक बल्लेबाज रन आउट हुआ।